CELEX: 62007CA0536
Language: et
Date: 2009-10-29 00:00:00
Title: Kohtuasi C-536/07: Euroopa Kohtu (neljas koda) 29. oktoobri 2009 . aasta otsus — Euroopa Ühenduste Komisjon versus Saksamaa Liitvabariik (Liikmesriigi kohustuste rikkumine — Ehitustööde riigihange — Direktiiv 93/37/EMÜ — Avalik-õigusliku üksuse ja eraõigusliku ettevõtja vaheline leping, mille kohaselt avalik-õiguslik üksus rendib neli näitusepaviljoni, mille ehitab eraõiguslik ettevõtja — Eraõigusliku ettevõtja hüvitis, mis seisneb 30 aasta jooksul renditasu maksmises)

19.12.2009   
            
            
               ET
            
            
               Euroopa Liidu Teataja
            
            
               C 312/2
            
         Euroopa Kohtu (neljas koda) 29. oktoobri 2009. aasta otsus — Euroopa Ühenduste Komisjon versus Saksamaa Liitvabariik
   (Kohtuasi C-536/07) (1)
   
   (Liikmesriigi kohustuste rikkumine - Ehitustööde riigihange - Direktiiv 93/37/EMÜ - Avalik-õigusliku üksuse ja eraõigusliku ettevõtja vaheline leping, mille kohaselt avalik-õiguslik üksus rendib neli näitusepaviljoni, mille ehitab eraõiguslik ettevõtja - Eraõigusliku ettevõtja hüvitis, mis seisneb 30 aasta jooksul renditasu maksmises)
   2009/C 312/03
   Kohtumenetluse keel: saksa
   
      Pooled
   
   
      Hageja: Euroopa Ühenduste Komisjon (esindajad: D. Kukovec ja R. Sauer)
   
      Kostja: Saksamaa Liitvabariik (esindajad: M. Lumma, J. Möller, advokaat H.-J. Prieß)
   
      Kohtuasja ese
   
   Liikmesriigi kohustuste rikkumine — Nõukogu 14. juuni 1993. aasta direktiivi 93/37/EMÜ, millega kooskõlastatakse riiklike ehitustöölepingute sõlmimise kord (EÜT L 199, lk 54; ELT eriväljaanne 06/02, lk 163), artikli 7 koosmõjus artikliga 11 rikkumine — Avatud pakkumismenetluse läbiviimata jätmine enne Kölni linna ja eraõigusliku investeerimisühingu vahel sellise lepingu sõlmimist, mis puudutab linna poolt nelja näitusepaviljoni rentimist kindlaksmääratud ajavahemikus pikkusega kolmkümmend aastat renditasu eest kogusummas üle 600 miljoni euro, kusjuures need hooned ehitatakse kõnealuse eraõigusliku ühingu poolt vastavalt üksikasjalikule tehnilisele kirjeldusele
   
      Resolutsioon
   
   
               1.
            
            
               Kuna Stadt Köln sõlmis äriühinguga Grundstücksgesellschaft Köln Messe 15 bis 18 GbR-iga (nüüd Grundstücksgesellschaft Köln Messe 8-11 GbR) 6. augusti 2004. aasta lepingu ilma nõukogu 14. juuni 1993. aasta direktiivi 93/37/EMÜ, millega kooskõlastatakse riiklike ehitustöölepingute sõlmimise kord, artikli 7 lõike 4 ja artikli 11 kohast riigihankemenetlust korraldamata, siis on Saksamaa Liitvabariik rikkunud nimetatud sätetest tulenevaid kohustusi.
            
         
               2.
            
            
               Mõista kohtukulud välja Saksamaa Liitvabariigilt.
            
         
      (1)  ELT C 51, 23.2.2008.